Պադինգտոն Արջուկ

Պադինգտոն Արջուկ (), անգլիացի գրող Մայքլ Բոնդի  գրքի և մանկական սերիալի համանուն հերոսը։ Պադինգտոն արջուկի մասին  գիրքը համարվում է  մանկական դասական գրականության նմուշ։ «Պադինգտոն անունով արջուկ»  գիրքը հրապարակվել է 1958  թվականի հոկտեմբերի 13-ին։ Այսօր աշխարհում ավելի քան 25 միլլիոն գիրք կա Պադինգտոն  արջուկի մասին, որոնք ընդհանուր բարդությամբ թարգմանված են 31 լեզուներով։ Ամբողջ  աշխարհում տարբեր արտադրանքների մեջ արջուկի անվան օգտագործման համար տրվել են  265 արտոնագրեր։

Արջուկի գրական պատմությունը 
Պադինգտոնի արջուկի մասին գրելու միտքը առաջին անգամ ծնվել է Մայքլ Բոնդի մոտ, երբ նա 1956 թվականին տեսավ միայնակ արջուկին Պադինգտոն կայարանի հարևանությամբ գտնվող  Լոնդոնի խանութներից մեկի պահարանի վրա, և իր կնոջ համար գնեց որպես նվեր։ Արջուկը ոգեշնչեց Բոնդին պատմություն հորինելու համար, և տաս օրում  նա գրեց իր առաջին գիրքը։ Գիրքը փոխանցվեց  գրականագետ  Հարվի  Ուննին։ «Պադինգտոն անունով արջուկը» առաջին անգամ հրապարակվել է 1958 թվականի հոկտեմբերի 13-ին  William Colins & Sons  խմբագրությունում։

Սկզբում Մայքլ Բոնդը ուզում էր, որ  արջուկը բերվեր  «Սև Աֆրիկայից», բայց նրա գործակալ Հարվի ուննը հուշեց, որ Աֆրիկայում արջեր չեն ապրում, և այդ ժամանակ  արջուկի հայրենիքը  դարձավ  Պերուն։ Կա արջի մի եզակի տեսակ, որն ապրում է պերուական ջունգլիներում, դա այսպես կոչված  ակնոցավոր արջն էր։

Պադինգտոնյան կայարանում սկսվում է փոքրիկ արջուկի մասին պատմությունը, որը եկել էր  խիտ Պերուից։ Այնտեղ նա կանգնում և սպասում է, մինչև որևէ մեկը ուշադրություն դարձնիր իրեն։ Պարոն և Տիկին Բրաունները որոշում են հոգ տանել քաջ թափառականի մասին, և շուտով Պադինգտոնը դառնում է նրանց ընտանիքի լիարժեք անդամը։ Քանի որ Պադինգտոնը դաստիարակված արջուկ էր, աշխատում է  տանը օգտակար լինել։ Սակայն նրա մտահաղացումները հաճախ փոփոխվում էին  խեղկատակություններով և չարաճճիություններով։ Այնտեղ, որտեղ  գտնվում է Պադինգտոնը արջուկը, ձանձրալի չի լինում։

Փափուկ խաղալիք 

Առաջին խաղալիք արջուկը կարվել է 1972 թվականին  Gabrielle designs ընկերությունում, որը  պատկանում էր Շիրլի և Էդդի Քլարկսոններին։ Փորձանմուշը  Ամանորի առթիվ  նվիրվել է նրանց սեփական երեխաներին՝ Ջոանին և Ջերի Քլարկսոնին (ով հետագայում դարձավ հայտնի հաղորդավար )։

Մասսայական մշակույթի մեջ 

 Կրում  է լայնեզր գլխարկ և կապույտ վերարկու
 1976 թվականից 1980 թվականներին Մեծ Բրիտանիայում ցուցադրվել է  «Պադինգտոն» մուլտսերիալը
 1989 թվականից 1990 թվականը թողարկվեց ամերիկա-բրիտանական մուլտսերիալ «Պադինգտոնը Արջուկ»-ը
 1997 թվականից  2000 թվականը թողարկվել է  կանադա-ֆրանսիական մուլտսերիալ  «Արջուկ Պադինգտոնի նոր արկածները»  մուլտսերիալը 
 2008 թվականի հոկտեբերի  13-ին  Google-ը նշեց  գրքի հրապարակման  հիսուն ամյակը՝ հոլոգրաֆիկ նշանի վրա  պատկերելով ճամպրուկով  թափառական։
 2014 թվականին ռեժիսոր Փոլ Քինգը նկարահանեց «Պադինգտոնի արկածները» ֆիլմը, որն արժանացավ  BAFTA-ի երկու մրցանակի՝ լավագույն հարմարեցված սցենարի  և  Ալեքսանդր Կորդի անվան մրցանակ լավագույն բրիտանական  ֆիլմի համար։
 2017 թվականին նկարահանվեց հաջողակ շարունակությունը՝ «Պադինգտոն Արջուկի արկածները 2» ֆիլմը։

Ծանոթագրություններ

Արտաքին հղումներ 

Հորինված խոսող կենդանիներ
Գրական կերպարներ
Մանկական գրքերի շարքեր
Ֆիլմերի հերոսներ